
                  Nr.4c-3/510/2021
AVIZ

asupra proiectului de Lege  privind aprobarea Ordonanţei Guvernului nr.8/2021 pentru modificarea şi completarea Legii nr.227/2015 privind Codul fiscal

În conformitate cu prevederile art.95 și 117 ali.(3) din Regulamentul Camerei Deputaților, republicat, Comisia pentru industrii și servicii a fost sesizată, pentru aviz, în procedură de urgență, care va fi transmis Comisiei pentru buget, finanțe și bănci, care este sesizată în fond, cu proiectul de Lege  privind aprobarea Ordonanţei Guvernului nr.8/2021 pentru modificarea şi completarea Legii nr.227/2015 privind Codul fiscal, transmisă cu adresa nr. PLx.464/2021 din 18 octombrie 2021, înregistrat la comisie sub nr.4c-3/510 din 18 octombrie 2021. 

Consiliul Economic și Social, cu avizul nr.6320 din 16.08.2021, avizează favorabil proiectul de act normativ.

Consiliul Legislativ, cu avizul nr.703 din 30.08.2021, avizează favorabil proiectul de ordonanță, cu observații și propuneri.

Senatul, în ședința din 11 octombrie 2021, în calitate de primă cameră sesizată, adoptă proiectul de lege.

Proiectul de lege are ca obiect de reglementare modificarea şi completarea Legii nr.227/2015, în ceea ce priveşte impozitul pe profit, impozitul pe venit, contribuţiile sociale obligatorii, impozitul pe veniturile nerezidenţilor, taxa pe valoarea adăugată şi impozitele si taxele locale, în sensul transpunerii normelor Directivei 2011/96/UE, ale Directivei (UE) 2016/1164 şi ale Directivei (UE) 2021/1159.
Examinarea proiectului de lege a avut loc în ședința comisiei din 16 noiembrie 2021.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.

Prin obiectul de reglementare și conținutul său, proiectului de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

PREȘEDINTE,

SÁNDOR BENDE
Consilier parlamentar, Ovidiu Fulga

